Grup de dones: Curs de fotografia emocional gratuït
2026-04-14 18:30 - 2026-05-12 20:30 (Europe/Madrid) | La Farinera, Gran Via de les Corts Catalanes 837, Barcelona
CURS DE FOTOGRAFIA EMOCIONAL: EXTRAIENT L’INVISIBLE

En el marc del dia de la Visibilitat Lèsbica (26 d’abril) el Grup de dones Lambda organitza aquest curs de fotografia que anirà a càrrec de Sara Bolognini.
Serà un espai per a explorar la identitat, el cos i la memòria a través de la imatge. Inspirat en la sensibilitat del col·lectiu LGTBI+ i obert a totes les persones que volen explorar-se en profunditat a través de la fotografia. Treballarem la llum, la composició, l’autoretrat i simbolització emocional.
No necessites experiència prèvia. Pots participar amb el teu mòbil o càmara.

Curs de 5 sessions (14, 21 i 28 d’abril i 5 i 12 de maig)
Inici: 14 d’abril (18:30 a 20:30h).
On: Centre Cultural La Farinera del Clot
Preu: Gratuït

Inscripcions: de forma presencial o a través https://farinera.org/agenda/curs-fotografia-emocional

Celebra Sant Jordi i Santa Jordina al Casal Lambda
2026-04-23 12:00 - 21:00 | Social Lambda, Blasco de Garay, 29, Barcelona, Barcelona, 08004
CELEBRA LA DIADA DE SANTA JORDINA I SANT JORDI AMB NOSALTRES!
El proper dia 23 d’abril t’esperem per celebrar una diada molt especial al Social Lambda. Et convidem a què ens vinguis a visitar a partir de les 12h, podràs mirar i remenar les novetats literàries de l’any i emportar-te la millor literatura LGTBI, nova o de segona mà, tot a molt bon preu. També comptarem, a partir de les 18:30h, i en el marc de les 4a Jornades de la Visibilitat lèsbica, de la presentació de cinc llibres, amb la presència de les seves autores. La conversa serà moderada per la Laura Barroso.
Els llibres presentats seran “Vidas transgresoras” (Ana Escudero i Anna Solá), “Elisenda” (Pat Ubach), “Farsante” (Andrea Momoitio), “El fil vermell” (Silvia Terol i Pili Parra) i “Lacrima” (Yolanda López).
Dia: Dijous 23 d’abril
Hora: de 12 a 21h
Lloc: Social Lambda (C/Blasco de Garay, 29. Barcelona)
No hi falteu!

IV Jornades per la Visibilitat Lèsbica
2026-04-24 - 2026-04-26 | La Farinera, Gran Via de les Corts Catalanes 837, Barcelona
IV JORNADES PER LA VISIBILITAT LÈSBICA

Reserveu les dates ja!!
Aquí ve la 4a edició de les Jornades per la Visibilitat Lèsbica del 24 al 26 d’abril.
Consulta el programa sencer de tot el que t’hem preparat!

PÒDCAST ABRIL
2026-04-25 12:00 - 13:00 | La Farinera, Gran Via de les Corts Catalanes 837, Barcelona
PODCAST LAMBDA
XXVII Episodi de Memòries LGTBIQA del PodcastLambda del mes d’abril, amb l’entrevista conduïda per la Carme Porta i el Jordi Trilla a Virginia Royela, membre de La nostra illa, associació només per a dones.
,

DIA: 25 D’ABRIL DE 2026 A LES 12H
LLOC: La Farinera del Clot (Gran Via de les Corts Catalanes, 837, Barcelona)
Inscripcions a: atencio@lambda.cat
Amb INTÈRPRET PER A PERSONES SORDES

Aquest espai rep el suport del Departament de Justícia, Drets i Memòria de la Generalitat de Catalunya, de la Diputació de Barcelona, l’Ajuntament de Barcelona i del Ministerio de Política Territorial y Memoria Democrática, y el Ministerio de Igualdad

La pel·lícula de la teva vida
2026-04-26 17:30 - 19:00 | Local Social, C/ Blasco de Garay, 29, Barcelona, 08004, Espanya
IN&OUT

Passi de seqüències i debat de la pel·lícula In&Out (Dentro o fuera), de Frank Oz (1997). Howard Brackett és un estimat professor de literatura que està a punt de casar-se. Tot s’embolica quan un exestudiant guanya un Oscar i li dedica el premi al seu “antic professor gai”. Aquesta revelació pública deslliga el caos al seu poble i obliga el mateix Howard a qüestionar-se la seva pròpia identitat.
QUAN: Diumenge 26 d’abril de 2026
ON: Social Lambda (C/Blasco de Garay, 29. Barcelona)
PREU: Activitat gratuïta.
En aquesta ocasió no es realitzarà sopar posterior.
